stanford-oval/wikipedia huggingface dataset:
Belisario Porras Barahona
Elämäkerta > Presidenttinä

Porras voitti Panaman presidentinvaalit vuonna 1912. Hän toimi presidenttinä lyhyttä taukoa lukuun ottamatta vuoteen 1924 saakka. Porrasia seurasi vuonna 1916 Ramón Maximiliano Valdés Porrasin toimiessa hänen varapresidenttinään. Kun Ramón Maximiliano Valdés kuoli vuonna 1918 Porras oli virkaa tekevä presidentti vuoteen 1920 saakka. Hän erosi tehtävistään voidakseen perustuslaillisesti asettua uudelleen ehdolle. Hän voitti jälleen presidentinvaalit vuonna 1920. Hänen seuraajansa oli Rodolfo Chiari.
Porras oli muodollisesti liberaali, mutta tarkemmin häntä on kuvailtu populistiksi. Hänen kannattajiaan olivat etenkin pikkuporvariston pienet ja keskisuuret maanomistajat ja työväestö. Heihin Porras vetosi usein kansallismielisellä ja harvainvallan vastaisella retoriikalla. Toisaalta esimerkiksi lakkoja tukahdutettiin varsin ankarin voimatoimin. Porras toteutti useita Panaman koulutukseen ja infrastruktuuriin liittyneitä hankkeita. Näihin lukeutui esimerkiksi Santo Tomásin sairaalan ja Panaman  La Exposiciónin kaupunginosan rakennuttaminen, sekä rautatien veto Chiriquín maakuntaan. Yksi huomattavimmista uudistuksista oli Panaman rikoslain laatineen komission asettaminen. Yhdysvallat puuttui Panaman sisäisiin asioihin merijalkaväen joukoin vuosina 1917 ja 1918. Vuonna 1921 Panama kävi Coton sodaksi kutsutun rajakonfliktin Costa Ricaa vastaan, jonka aikana se menetti kiistellyn Coton alueen.
Porras kuoli kotonaan Panamassa 28. elokuuta 1942.
Valokuvassa vuonna 1881.
Santo Tomásin sairaalan avajaiset vuonna 1924.
Belisario Porrasin museo Panama Cityssä.
Birgit Lunelund

Birgit Elisabeth Lunelund-Grönroos (27. marraskuuta 1906 Helsinki – 2. helmikuuta 1972 Helsinki) oli suomalainen ruotsin kielellä kirjoittanut lastenkirjailija.
Birgit Lunelundin vanhemmat olivat professori Harald Vilhelm Lunelund ja Dagny Elisabeth Dorothea Berg. Hän pääsi ylioppilaaksi  1924 ja valmistui filosofian maisteriksi 1932.
Teoksia

Nimellä Birgit Lunelund:
Prinsessan och byggmästaren och andra sagor. Söderström, Helsingfors 1937
Nimellä Birgit Lunelund-Grönroos:
Matriculum Gymnasii Borgoensis 1725-1809. Suomen sukututkimusseuran julkaisuja 17. Helsinki 1946
Förteckning över skrifter rörande Helsingfors universitetsbibliotek, dess samlingar och enskilda bokverk ; av Henrik Grönroos och Birgit Lunelund-Grönroos. Helsinki 1947
Zachris Topelius' tryckta skrifter  Bibliografisk förteckning. Skrifter utgivna av Svenska litteratursällskapet i Finland 342, Helsingfors 1954, http://www.sls.fi/sv/utgivning/zachris-topelius-tryckta-skrifter
Förteckning över Svenska litteratursällskapets i Finland Runebergsbibliotek : arbetet avslutat i april 1955. Svenska litteratursällskapet i Finland, Helsingfors 1955
Bianca Lawson

| Bianca Lawson |
| --- | --- |

Henkilötiedot
Koko nimi:  Bianca Jasmine Lawson
Syntynyt: 20. maaliskuuta 1979 (ikä 45) Los Angeles, Kalifornia, Yhdysvallat
Ammatti:  näyttelijä
Näyttelijä
Aktiivisena:  1988–
Aiheesta muualla
IMDb 
Elonet
Bianca Jasmine Lawson (s. 20. maaliskuuta 1979) on yhdysvaltalainen näyttelijä. Hänet tunnetaan Maya St. Germainin roolista sarjassa Valehtelevat viettelijät.
Ura

Lawson aloitti näyttelemisen yhdeksänvuotiaana. Hän on näytellyt muun muassa Barbien ja Revlonin televisiomainoksissa sekä useissa televisiosarjoissa. Buffy, vampyyrintappajassa hän esitti Kendra Youngia.
Lawson on esiintynyt myös The WB:n saippuasarjassa Dawson’s Creek, jossa hän esitti Nikki Greeniä, high schoolin uuden rehtorin tytärtä. Muita Lawsonin televisio- ja elokuvatöitä ovat muun muassa Saved by the Bell: The New Class, Save the Last Dance, Rakkauden pelisäännöt ja Sister, Sister.
Joulukuussa 2009 Lawson valittiin Maya St. Germainin osaan televisiosarjassa Valehtelevat viettelijät, joka perustuu samannimiseen Sara Shepardin kirjasarjaan. Vuonna 2009 Lawson näytteli noitaa Emily Bennettiä nuorten kauhu-/fantasiasarjassa Vampyyripäiväkirjat. Lawson vieraili sarjassa muutaman jakson ajan. Vuonna 2013 Lawson aloitti Teen Wolf -sarjassa näyttelemisen. Hänet valittiin Marin Morellin rooliin. Morell on koulun opinto-ohjaaja.
Yksityiselämä

Lawson syntyi Los Angelesissa Kaliforniassa Denise (o.s. Gordy) ja näyttelijä Richard Lawsonille. Lawson opiskeli Stella Adker Studio of Acting -akatemiassa ja valmistui Marymount College Preparatory Schoolista. Hän on myös opiskellut elokuvaa ja psykologiaa Etelä-Kalifornian yliopistossa.. Lawson ja laulaja Beyoncé ovat sisaruspuolia vanhempien avioliiton kautta.
Filmografia

| Elokuvat> Vuosi | Elokuvat> Elokuva | Elokuvat> Rooli | Elokuvat> Huomioita |
| --- | --- | --- | --- |
| 1998 | Twice the Fear | Tyttöystävä | suoraan dvd:lle |
| 1998 | Primary Colors | Loretta |  |
| 2000 | Big Monster on Campus | Darien Stompanato | suoraan dvd:lle |
| 2001 | The Feast of All Saints | Anna Bella Monroe | TV-elokuva |
| 2001 | Bones | Cynthia |  |
| 2001 | Save the Last Dance | Nikki |  |
| 2004 | Rakkauden pelisäännöt | Helen Sharp |  |
| 2004 | Dead & Breakfast | Kate |  |
| 2004 | The Pavilion | Mary | suoraan dvd:lle |
| 2005 | Flip the Script | Angel | suoraan dvd:lle |
| 2006 | Pledge This! | Monique | suoraan dvd:lle |
| 2006 | Broken | Mia |  |
| 2007 | Supergator | Carla Masters | suoraan dvd:lle |
| 2009 | Killing of Wendy | Brooke |  |
| 2009 | Sorority Wars | Cameo |  |

Televisio
| Vuosi | Televisiosarja | Rooli | Huomioita |
| 1993–1995 | The New Class | Megan Jones | 39 jaksoa |
| 1994 | What'z Up? | - | juontaja |
| 1994 | Niin sanottu elämäni | vessa tyttö nro: 3 | 1 jakso |
| 1994 | Sister, Sister | Rhonda Coley | 7 jaksoa |
| 1995 | In the House | Rachel | 1 jakso |
| 1995 | Me and the Boys | tyttö | 1 jakso |
| 1995 | Saved By The Bell: The New Class | Megan Jones | Archive Footage: Schreech's Dream |
| 1996 | Goode Behavior | Bianca Goode |  |
| 1997 | Buffy, vampyyrintappaja | Kendra Young | 3 jaksoa, 1997–1998 |
| 1997 | The Parent Hood | Jasmine | 2 jaksoa |
| 1997 | Smart Guy | Tracy/Jill | 2 jaksoa, 1997–1999 |
| 1998 | The Steve Harvey Show | Rosalind | 3 jaksoa |
| 1998 | The Temptations | Diana Ross | Minisarja |
| 1998 | Silk Stalkings |  | 1 jakso |
| 1999–2000 | Dawson’s Creek | Nikki Green | 4 jaksoa |
| 2001 | For the People | Asia Portman | 1 jakso |
| 2001 | Kovaa lääkettä | Esperenza Maldonaldo | 1 jakso |
| 2001 | The Late Late Show With Craig Kilbourn | - |  |
| 2002 | Haunted | Brandi Combs | 1 jakso |
| 2003 | Loose Lips | - |  |
| 2004 | Fearless | Harmony Kaye | Pilottijakso |
| 2004 | The Big House | Angel | 1 jakso |
| 2004 | The Division | Marilynn Reiser | 1 jakso |
| 2006 | Living In TV Land | - | jakso 'Sherman Hemsley' |
| 2008 | The Cleaner | Jeannie | 2 jaksoa |
| 2009 | Vampyyripäiväkirjat | Emily Bennett | 4 jaksoa, 2009–2010 |
| 2009 | Salattu teinielämä | Shawna | 6 jaksoa |
| 2009 | Bones | Albie | 1 jakso |
| 2010 | Valehtelevat viettelijät | Maya St. Germain | vakituinen rooli |
| 2010 | Nikita | Emily | Jakso "The Guardian" |
| 2013–2017 | Teen Wolf | Marin Morell |  |
Baskienrottaterrieri

| Baskienrottaterrieri> Avaintiedot |
| --- | --- |
Alkuperämaa:   Baskimaa,  Espanja
Määrä:  Espanjassa n. 50
Alkuperäinen käyttö:  rottakoira
Nykyinen käyttö:  rotta-, vahti- ja seurakoira
Muita nimityksiä:  Ratonero Vasco, Villanuco de las encartaciones
FCI-luokitus:  ei
Baskienrottaterrieri (baskiksi enkarterriko billanuko, esp. ratonero vasco) on espanjalainen koirarotu.
Luonne ja käyttäytyminen

Rotu on rotta- ja vahtikoira, jota käytetään myös ns. ”ovikoirana” varoittamaan nopeasti haukkumalla saapuvista vieraista. Pienen kokonsa ja luonteensa vuoksi se on hyvin arvostettu myös seurakoirana.
Alkuperä

Baskienrottaterrieri on kotoisin Enkarterrin comarcasta Biskajasta, Cantabriasta ja Burgosin maakunnan pohjoisosista. Tästä johtuu myös sen toinen nimitys villanuco de las encartaciones, "pieni Encartacionesin kyläläinen". Nimitystä ratonero vasco tulisi välttää.
Arvioidaan, että Espanjassa olisi jäljellä vain noin 50 yksilöä, minkä vuoksi tilanne on kriittinen rodun pelastamisen kannalta.
Käännös suomeksi
Berovo

| Berovo Берово |
| --- | --- |

Valtio:   Pohjois-Makedonia
Alue:  Itäinen alue
Pinta-ala:  
 – Kokonaispinta-ala:  598,1 km²
Väkiluku (2020):  12 321
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Berovo (mak. Берово) on kaupunki Pohjois-Makedonian Itäisellä alueella. Kaupungissa asuu 12 321 asukasta, ja väkiluku on laskussa. Kaupungissa asuvista lähes 96% on makedonialaisia. Kunnalla on rajaa Bulgarian kanssa.
Bleu de Gex

Bleu de Gex
Bleu de Gex on ranskalainen AOP (Appellation d'Origine Contrôlée) juusto, joka on peräisin Juravuoristosta. Siitä käytetään myös nimeä Bleu de Haut Jura tai Bleu de Septmoncel. Perinteinen maalaistaloissa tai osuuskunnissa pastöroimattomasta lehmänmaidosta sinihomejuusto, jota myydään isoina kiekkoina. Kirpeänmakuinen, kiinteä juusto.
Raakamaito on peräisin Montbéliarde- ja Simmental-lehmiä alueelta (Jura-vuoret).
Bio Fund Management

| Bio Fund Management Oy |
| --- | --- |

Yritysmuoto:  osakeyhtiö
Perustettu:  1997
Perustaja:  Seppo Mäkinen Kalevi Kurkijärvi
Toimitusjohtaja:  Morten Nielsen
Puheenjohtaja:  Claus Ørskov
Kotipaikka:  Helsinki, Suomi
Toiminta-alue:  maailmanlaajuinen
Toimiala:  venture capital- ja kasvurahoitus
Emoyhtiö:  Capinordic Group
Kotisivu:  biofund.fi
Infobox OKVirheellinen NIMI-arvo: 
Bio Fund Management (BioFund) on suomalainen pääomasijoitusyhtiö, joka toimii venture capital -rahoittajana. Yhtiön kotipaikka on Helsinki. Sillä on ollut vuodesta 2001 lähtien myös toimisto Kööpenhaminassa.
Sitra-taustainen Bio Fund Management sijoittaa pääasiassa eurooppalaisiin, erityisesti pohjoismaisiin terveysalan (engl. life sciences) yrityksiin, jotka toimvat esimerkiksi diagnostiikan, ravitsemuksen tai lääkekehityksen parissa. BioFund hallinnoi noin 200 miljoonan euron arvoisia sijoitusrahastoja.
Keväällä 2008 tanskalainen Capinordic A/S osti Bio Fund Management Oy:n.
Sijoituksia

Ark Therapeutics
Biotie Therapies
FibroGen
FIT Biotech
Inion
Medikalla
Multi Bene
Nab Labs
Santaris Pharma
Aiheesta muualla

BioFund Management (englanniksi)
Bianca Bustamante

Bustamante vuonna 2024.
Bianca Bustamante (s. 19. tammikuuta 2005) on filippiiniläinen autourheilija.
Bustamante aloitti autourheilun kuusivuotiaana. Hän on kolminkertainen Filippiinien vuoden kartingkuljettaja, kaksinkertainen Aasian kartingin juniorimestari ja kolminkertainen Macaon kansainvälisen karting-GP:n voittaja. Vuonna 2021 hänelle myönnettiin FIA Girls on Track -stipendi. Bustamante kutsuttiin alkuvuodesta 2022 Yhdysvaltoihin naisille tarkoitetun W Series -formulasarjan uusien kuljettajien testeihin. Hän osallistui myös toiseen testiin Barcelonassa, jonka perusteella valittiin kauden 2022 kilpakuljettajat. Bustamante valittiin kilpakuljettajaksi W Seriesin akatemiaohjelmaan, johon hän sai kaksivuotisen sopimuksen. 17-vuotiaana hän oli sarjan toiseksi nuorin kuljettaja. Esikoiskaudellaan sarjassa Bustamante ajoi vain kerran pisteille ja sijoittui kokonaispisteissä 15:nneksi. Hän oli kuitenkin sarjan paras tulokaskuljettaja.
Alkuvuodesta 2023 Bustamante ajoi Prema Racing -tallin kuljettajana täyden kauden Formula 4 UAE -talvisarjassa. Hän ajoi kauden aikana kahdesti pisteille. Kesäkaudeksi 2023 hän siirtyi uuteen F1 Academy -sarjaan, jossa hän ajaa niin ikään Preman kuljettajana. Hän nousi ensimmäisen kerran palkintopallille heti kauden ensimmäisessä kilpailussa, jossa hän nousi Nerea Martín hylkäyksen myötä toiseksi.
Bustamante on rahoittanut kilpa-ajouraansa muun muassa myymällä NFT:itä.
W Series -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | Pisteet | Sijoitus |
| --- | --- | --- | --- | --- | --- | --- | --- | --- | --- | --- |
| 2022 | W Series Academy | MIA 9 | MIA 14 | CAT 15 | SIL 17 | LEC 15 | HUN Kesk. | SIN 15 | 2 | 15. |
F1 Academy -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2023 | Prema Racing | RBR1 2 | RBR2 9 | RBR3 NC | CRT1 5 | CRT2 1 | CRT3 7 | CAT1 4 | CAT2 14† | CAT3 10 | ZAN1 10 | ZAN2 8 | ZAN3 5 | MON1 Ret | MON2 2 | MON3 1 | LEC1 13 | LEC2 10 | LEC3 14 | USA1 4 | USA2 7 | USA3 13 | 116 | 7. |
| 2024 | ART Grand Prix | JED1 5 | JED2 6 | MIA1 9 | MIA2 2 | CAT1 4 | CAT2 7 | ZAN1  | ZAN2  | SIN1  | SIN2  | LSL1  | LSL2  | ABU1  | ABU2  |  |  |  |  |  |  |  | 57* | 5.* |
Aiheesta muualla

Kuvia tai muita tiedostoja aiheesta Bianca Bustamante Wikimedia Commonsissa
Big Business

Big Business voi tarkoittaa jotain seuraavista:
Joulukuusikauppiaat (engl. Big Business), vuonna 1929 valmistunut mykkäelokuva
Tuplabisnes (engl. Big Business), vuonna 1988 valmistunut elokuva
Big Business, Amiga-tietokonepeli
Big Business, sludge metal -musiikkia esittävä yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Big Business”, voi hakea sivunnimihaulla, laajalla sivunnimihaulla tai tekstihaulla.
Lillkyrka

| Lillkyrka |
| --- | --- |
 Lillkyrkan kirkko
 Lillkyrka
 Koordinaatit: 59°33′31″N, 17°14′42″E 
Valtio:   Ruotsi
Lääni:  Uppsalan lääni
Maakunta:  Upplanti
Kunta:  Enköping
Väkiluku (2021):  279
Lillkyrka on taajama Enköpingin kunnassa Uppsalan läänissä Upplannin historiallisessa maakunnassa Ruotsissa. Taajamassa oli 279 asukasta vuonna 2021.
Aiheesta muualla

Kuvia tai muita tiedostoja aiheesta Lillkyrka Wikimedia Commonsissa
Big Five -orkesterit

Big Five eli "suuri viisikko" koostuu viidestä yhdysvaltalaisesta sinfoniaorkesterista, joita kriitikot 1950-luvulta alkaen ovat pitäneet maan parhaimpinakenen mukaan?. Siihen luetaan seuraavat orkesterit perustamisjärjestyksessä:
New Yorkin filharmonikot (1842)
Bostonin sinfoniaorkesteri (1881)
Chicagon sinfoniaorkesteri (1891)
Philadelphian orkesteri (1900)
Clevelandin orkesteri (1918)
Berrienin piirikunta (Michigan)

Berrienin piirikunta (engl. Berrien County) on Yhdysvaltojen Michiganin osavaltiossa sijaitseva piirikunta. Sen väkiluku oli 154 316 vuonna 2020. Piirikunnan hallintokeskus on St. Josephin kaupunki. Piirikunta on perustettu vuonna 1829.
Aiheesta muualla

Kuvia tai muita tiedostoja aiheesta Berrienin piirikunta (Michigan) Wikimedia Commonsissa
Boris Bondarev

Boris Bondarev (ven. Борис Бондарев; s. 1980 Moskova) on venäläinen entinen diplomaatti.
Bondarev valmistui Moskovan valtiollisesta kansainvälisten suhteiden instituutista vuonna 2002. Hän palveli siitä lähtien diplomaattina, joka keskittyi ydinasekontrolliin, strategiseen vakauteen ja kansainväliseen turvallisuuteen. Bondarev kuului Venäjän YK-edustustoon Genevessä, mutta erosi tehtävistään toukokuussa 2022 vastalauseena Venäjän päätökselle hyökätä Ukrainaan ja käynnistää täysimittainen sota maata vastaan. Bondarev sai Sveitsiltä turvapaikan sekä viranomaissuojelun ja asettui maahan vaimonsa kanssa.
Bondarev oli sanojensa mukaan pidempään ollut tyytymätön Venäjän hallinnon toimintaan, kuten korruptioon, sortotoimiin ja läpinäkyvyyden puutteeseen. Hän on kohdistanut Vladimir Putiniin henkilökohtaista kritiikkiä ja tuominnut Ukrainan sodan rikoksena. Lisäksi Bondarev on kritisoinut Venäjän ulkoministeriön länttä koskevan osaamisen tasoa ja länsimaiden Venäjä-osaamisen heikkenemistä Neuvostoliiton kaatumisen jälkeen. Hän on toiminut Venäjän sodanvastaisen komitean konsulina.
Boris Björkelund

Boris Björkelund
Boris Björkelund (Борис Владимирович Бьеркелунд, 21. syyskuuta 1893 Pietari – 25. huhtikuuta 1976 Otalampi) oli suomalainen Venäjän keisarillisen laivaston aliluutnantti ja yksi Leinon vangeista. Hän oli Suomen kansalainen ja hän piti keisarikunnan kaaduttua Helsingissä Oy Combe Ab -nimistä antiikkiliikettä.
Björkelundin antiikkiliike menestyi varsin hyvin. Kun valvontakomissio määräsi omaisuutta takavarikkoon, häneltä vietiin ulkomaan valuuttaa, jalokiviä ja koruja noin 300 000 markan arvosta.  Myytävää tavaraa saatiin antiikkiliikkeeseen etenkin Pietarista, jonne Björkelund teki usein työmatkoja.
Suomen sisäministeriö pidätti Leinon vangit ja luovutti heidät ilman kuulusteluja 21. huhtikuuta 1945 Neuvostoliiton viranomaisille.
Leinon vangeista vain pieni osa palasi Suomeen. Björkelund oli yksi palanneista (marraskuussa 1955). Hän kirjoitti kokemuksistaan muistelman Stalinille menetetyt vuoteni (WSOY, 1966).
Bosnian ja Hertsegovinan tasavalta

Bosnian ja Hertsegovinan tasavalta (serbokroaatiksi Republika Bosna i Hercegovina) oli nykyisen Bosnia ja Hertsegovinan edeltäjä. Bosnian ja Hertsegovinan tasavalta oli laillisesti olemassa vuoteen 1995 asti, jolloin Daytonin sopimus solmittiin. Virallisten asiakirjojen mukaan tasavalta oli olemassa vuoteen 1997 asti, jolloin Daytonin sopimus pantiin täytäntöön. Bosnian sodan aikana Bosnian kroaatit ja Bosnian serbit perustivat omat itsehallintoalueensa, Hertseg-Bosnian ja Serbitasavallan. Mitkään valtiot eivät tunnustaneet kumpaakaan itsehallintoaluetta. Tasavaltaa edustivat pääasiassa sen bosniakkiväestön jäsenet, mutta hallituksessa oli myös serbejä ja kroaatteja.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Republic of Bosnia and Herzegovina
Bill Sharman

| Bill Sharman |
| --- | --- |

Henkilötiedot
Koko nimi:  William Walton Sharman
Syntynyt: 25. toukokuuta 1926 Abilene, Texas, Yhdysvallat
Kuollut: 25. lokakuuta 2013 (87 vuotta) Redondo Beach, Kalifornia, Yhdysvallat
Kansalaisuus:   Yhdysvallat
Koripalloilija
Lempinimi:  Bill
Pelipaikka:  Takamies
Pituus:  185 cm
Paino:  79 kg
NBA-varaus:  Toisen kierroksen varaus 1950 (Washington Capitols)
Pelaajaura
Yliopistojoukkueet
1946–1950:  Etelä-Kalifornian yliopisto
Seurajoukkueet
1950–1951 1951–1961:  Washington Capitols Boston Celtics
Valmennusura
1966–1968 1968–1971 1971–1976:  San Francisco Warriors Los Angeles / Utah Stars Los Angeles Lakers
William Walton ”Bill” Sharman (25. toukokuuta 1926 Abilene, Texas – 25. lokakuuta 2013 Redondo Beach, Kalifornia) oli yhdysvaltalainen koripalloilija ja koripallovalmentaja. Hän valmistui Etelä-Kalifornian yliopistosta ja palveli vuosina 1944–1946 Yhdysvaltain laivastossa.
Sharman kelpuutettiin Basketball Hall of Fameen pelaajana vuonna 1976, sittemmin myös valmentajana vuonna 2004. Hänen lisäkseen Hall of Fameen on molemmissa kategorioissa kelpuutettu ainoastaan kaksi henkilöä: John Wooden ja Lenny Wilkens.
Valmentajana Sharman teki merkittäviä muutoksia pelaajien harjoitteluun. Hän määräsi ensimmäisenä Yhdysvaltain ammattilaissarjojen koripallovalmentajana pelaajat harjoittelemaan pelipäivien aamuina. Hän myös alkoi verrytellä pelaajia organisoidusti ennen ottelua ja näyttää otteita vastustajien edellisistä otteluista television kautta. Hän käytti televisiota myös harjoituksissa välittömän palautteen antamisessa pelaajilleen. Kaudella 1971–1972 Sherman valmensi Los Angeles Lakersin edelleen ennätyksenä pysyvään 33 perättäisen ottelun voittoputkeen. Valmentamisen Sherman lopetti vuonna 1976 menetettyään äänensä pysyvästi huutamisen seurauksena. Tämän jälkeen hän työskenteli Lakersin organisaatiossa 35 vuotta muun muassa seuran toimitusjohtajana.
Sharman sisällytettiin vuonna 1996 NBA:n kaikkien aikojen viidenkymmenen suurimman pelaajan luetteloon.
Saavutuksia > Pelaajana

Lähde:
NBA:n mestaruus 1957, 1959, 1960 ja 1961
NBA:n tähdistöottelussa 1953, 1954, 1955, 1956, 1957, 1958, 1959 ja 1960 (arvokkain pelaaja 1955)
NBA:n 1. tähdistöjoukkueessa 1955, 1956, 1957, 1958 ja 1959
Saavutuksia > Valmentajana

Lähde:
NBA:n vuoden valmentaja 1972
NBA:n mestaruus 1972
Aiheesta muualla

Kuvia tai muita tiedostoja aiheesta Bill Sharman Wikimedia Commonsissa
Boston Celtics – NBA:n mestari 1957
6 Bill Russell ·
14 Bob Cousy ·
15 Tom Heinsohn ·
16 Jack Nichols ·
17 Andy Phillip ·
18 Jim Loscutoff ·
19 Arnie Risen ·
20 Dickie Hemric ·
21 Bill Sharman ·

23 Frank Ramsey ·
29 Lou Tsioropoulos

Päävalmentaja Red Auerbach
Bob Elliott

Bob Elliott
| --- | --- |
Syntynyt:  26. maaliskuuta 1923  Boston  
Kuollut:  2. helmikuuta 2016  (92 vuotta) Harbor Island, Phippsburg, Maine  
Ammatit:  koomikko, ääninäyttelijä, käsikirjoittaja  
Lapsi:  Chris Elliott  
muokkaa - muokkaa wikitekstiä - muokkaa Wikidataa
Robert Brackett ”Bob” Elliott (26. maaliskuuta 1923 Boston, Massachusetts – 2. helmikuuta 2016 Cundy’s Harbor, Maine) oli yhdysvaltalainen koomikko. Hän tuli tunnetuksi radiosta Bob ja Ray -kokoonpanon jäsenenä yhdessä Ray Gouldingin (1922–1990) kanssa.
Elliott pääsi Gouldingin kanssa Radio Hall of Fameen vuonna 1995. Hän oli näyttelijä Chris Elliottin isä.
Aiheesta muualla

Bob Elliott Internet Movie Databasessa. (englanniksi)
Blagoevgradin alue

Blagoevgradin alue  (bulg. област Благоевград) on yksi Bulgarian alueista, joka sijaitsee maan lounaisosassa. Sillä on yhteistä rajaa Kreikan ja Pohjois-Makedonian kanssa. Blagoevgradin alue on jaettu neljääntoista kuntaan.
Blagoevgradin alue kuului aikoinaan muinaiseen Traakian valtakuntaan. Aluetta asuttivat traakialainen heimo Maedi. Aleksanteri Suuri perusti seudun ensimmäisen kaupungin nimeltä Alexandrupoliksen noin vuonna 340 eaa. Kaupungin epäillään tuhoutuneen, kun traakialaiset hyökkäsivät kaupunkiin.
Kunnat

| --- | --- |
 Bansko  Belitsa  Blagoevgrad  Gărmen  Gotse Deltšev  Hadžidimovo  Jakoruda :  Kresna  Petritš  Razlog  Sandanski  Satovša  Simitli  Strumjani
Aiheesta muualla

Kuvia tai muita tiedostoja aiheesta Blagoevgradin alue Wikimedia Commonsissa
Bulgarian alueet
Blagoevgrad
Burgas
Dobritš
Gabrovo
Haskovo
Jambol
Kărdžali
Kjustendil
Lovetš
Montana
Pazardžik
Pernik
Pleven
Plovdiv
Razgrad
Ruse
Silistra
Sliven
Smoljan
Sofia
Sofian kaupunki
Stara Zagora
Šumen
Tărgovište
Veliko Tărnovo
Varna
Vidin
Vratsa
Bob Dylan’s Greatest Hits

| Bob Dylan’s Greatest Hits Bob Dylan |
| --- | --- | --- |

Kokoelmalevyn tiedot
 Äänitetty : 1962–1966
 Julkaistu: 27. maaliskuuta 1967
 Tuottaja(t): John H. Hammond, Tom Wilson ja Bob Johnston
 Tyylilaji: Folk rock Rock
 Kesto: 45.20
 Levy-yhtiö: Columbia Records
Bob Dylanin muut julkaisut
| Blonde on Blonde 1966 | Bob Dylan’s Greatest Hits 1967 | John Wesley Harding 1967 |
Bob Dylan’s Greatest Hits on Bob Dylanin vuonna 1967 julkaistu kokoelmalevy. Sen kaikki kappaleet ovat Bob Dylanin käsialaa.
Kappaleet

"Blowin’ in the Wind"
"It Ain’t Me Babe"
"The Times They Are A-Changin'"
"Mr. Tambourine Man"
"She Belongs to Me"
"It’s All Over Now, Baby Blue"
"Subterranean Homesick Blues"
"One of Us Must Know"
"Like a Rolling Stone"
"Just Like a Woman"
"Rainy Day Women Nos. 12 & 35"
"I Want You"
Beni (departementti)

| Benin departementti Departamento de El Beni |
| --- | --- |
 Benin tasankoa
 Lippu:  Vaakuna
 Departementin sijainti Boliviassa
Valtio:  Bolivia
Perustettu:  1842
Hallinto:  
 – hallinnollinen keskus:  Trinidad
Pinta-ala:  213 564 km²
Väkiluku (2017):  462 081
 – väestötiheys:  2,2 as./km²
Lyhenteet:  
 – ISO 3166:  BO-B
Benin departementti on yksi Bolivian departementeista. Se sijaitsee Bolivian alangoilla maan koillisosassa. Departementin pinta-ala on 213 564 neliökilometriä ja siellä on arviolta 462 081 asukasta (vuonna 2017).
Maantiede

Benin koillisrajalla sijaitsee Brasilia, kaakossa Santa Cruzin departementti, lännessä La Pazin departementti, luoteessa Pandon departementti ja etelässä Cochabamban departementti. Beni on lähinnä sademetsää ja pampaa. Bolivian suurimmista järvistä kolme sijaitsee Benin departementissa. Vaikka Benissä on runsaasti luonnonvaroja, sen asukkaat ovat hyvin köyhiä. Alueen tärkeimmät elinkeinot ovat maa-, metsä- ja karjatalous.
Departementissa on paljon suuria kumpuja, joita yhdistävät muinaisasukkaiden rakentamat pengertiet.